NORAKSTS

|  |  |
| --- | --- |
| 28.08.2025. | Nr.11/11 |

**dzīvokļa īpašuma Ausekļa ielā 38-3, jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (M.Daģis, U.Dūmiņš, M.Buškevics, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

Dzīvokļa īpašums ar kadastra numuru 09009028791 Ausekļa ielā 38-3, Jelgavā (turpmāk – Dzīvokļa īpašums), kas sastāv no dzīvokļa Nr. 3 (telpu grupas kadastra apzīmējums 09000050084001005, divas istabas, krāsns apkure, kopējā platība 36,2 m2) un tam piekrītošajām kopīpašuma 362/1873 domājamām daļām no būvēm (kadastra apzīmējums 09000050084001, 09000050084002) un zemes (kadastra apzīmējums 09000050084), ir ierakstīts Zemgales rajona tiesas Jelgavas pilsētas zemesgrāmatas nodalījumā Nr. 1354-3 uz Jelgavas valstspilsētas pašvaldības vārda.

Likuma “Par palīdzību dzīvokļa jautājumu risināšanā” 16. panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai.

Dzīvokļa īpašums nav izīrēts, jo tas nav derīgs dzīvošanai, tajā nepieciešams veikt remontdarbus, kā arī veikt finansiālus ieguldījumus dzīvojamās mājas Ausekļa ielā 38, Jelgavā remontam.

Jelgavas valstspilsētas pašvaldības Dzīvokļu komisija 2025. gada 21. janvārī pieņēma lēmumu Nr. 1/11.1. “Pašvaldības dzīvojamās telpas Ausekļa ielā 38-3, Jelgavā nodošana atsavināšanai”, ar kuru nolēma ierosināt Dzīvokļa īpašumu nodot atsavināšanai.

Saskaņā ar Publiskas personas mantas atsavināšanas likuma (turpmāk - Atsavināšanas likums) 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Iso Naziras individuālais uzņēmums “NA MA” (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.125) novērtēja Dzīvokļa īpašumu un noteica tā vērtību 9500,00 *euro* (deviņi tūkstoši pieci simti *euro*, 00 centi), t.sk. zemes domājamo daļu vērtību 2600,00 *euro* (divi tūkstoši seši simti *euro*, 00 centi).

Nekustamā īpašuma Valsts kadastra informācijas sistēmā Dzīvokļa īpašuma universālā kadastrālā vērtība ir noteikta 8095,00 *euro* (astoņi tūkstoši deviņdesmit pieci *euro*, 00 centi), t.sk. zemes domājamo daļu universālā kadastrālā vērtība 2597,00 *euro* (divi tūkstoši pieci simti deviņdesmit septiņi *euro*, 00 centi).

Atsavināšanas likuma 3. panta pirmās daļas 1. punktā noteikts, ka pašvaldības nekustamo īpašumu var atsavināt, pārdodot to izsolē, savukārt, šā likuma 15. pantā noteikts, ka izsole var būt mutiska ar augšupejošu soli.

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2025. gada 18. jūlijā noteica Dzīvokļa īpašuma nosacīto cenu 9500,00 *euro* (deviņi tūkstoši pieci simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 950,00 *euro* (deviņi simti piecdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi), izpirkuma termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, likuma “Par palīdzību dzīvokļa jautājumu risināšanā” 16. panta pirmo daļu, Atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu, Jelgavas valstspilsētas pašvaldības Dzīvokļu komisijas 2025. gada 21. janvāra lēmumu Nr. 1/11.1. “Pašvaldības dzīvojamās telpas Ausekļa ielā 38-3, Jelgavā nodošana atsavināšanai” un Jelgavas valstspilsētas pašvaldības īpašuma atsavināšanas komisijas 2025. gada 18. jūlija lēmumu Nr. 7/2 “Dzīvokļa īpašuma Ausekļa ielā 38-3, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo dzīvokļa īpašumu ar kadastra numuru 09009028791 Ausekļa ielā 38-3, Jelgavā, kas sastāv no dzīvokļa Nr. 3 (telpu grupas kadastra apzīmējums 09000050084001005, divas istabas, krāsns apkure, kopējā platība 36,2 m2) un tam piekrītošajām kopīpašuma 362/1873 domājamām daļām no būvēm (kadastra apzīmējums 09000050084001, 09000050084002) un zemes (kadastra apzīmējums 09000050084), pārdodot to mutiskā izsolē ar augšupejošu soli.
2. Noteikt dzīvokļa īpašuma Ausekļa ielā 38-3, Jelgavā, pārdošanas nosacīto cenu (izsoles sākumcenu) 9500,00 *euro* (deviņi tūkstoši pieci simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 950,00 *euro* (deviņi simti piecdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – 5 gadus.
3. Apstiprināt dzīvokļa īpašuma Ausekļa ielā 38-3, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot dzīvokļa īpašuma Ausekļa ielā 38-3, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Domes priekšsēdētāja sekretāre  Ž.Memena

2025. gada 28. augustā